|  |
| --- |
| 8. december 2014J.nr. 13-5701871SkatteministerietNicolai Eigtveds Gade 28DK 1402 – København KTelefon +45 33 92 33 92Mail skm@skm.dkwww.skm.dk  |

|  |
| --- |
|   Til organisationer m.v., jf. høringslisten  |
|   |

**Høring af udkast til bekendtgørelse om momskompensation til velgørende foreninger mv.**

Velgørende foreninger kan få kompenseret en del af deres udgifter til moms, der betales for de varer og ydelser, som foreningerne køber.

Ordningen blev oprettet for at undgå, at de midler, som velgørende foreninger indsamler, skulle gå til at betale moms. På grund af en stigning i brugen af ordningen, og dermed øgede statslige udgifter til momskompensation, blev der med finansloven for 2014 indført et loft over den samlede årlige udbetaling af kompensation. Metoden for beregning af det beløb, som en forening kan ansøge om blev ligeledes ændret.

Der kompenseres efter gældende regler for udgifter til købsmoms i et givent kalenderår i forhold til den enkelte forenings egenfinansieringsgrad. I det omfang det samlede beløb, der ansøges om, overstiger udbetalingsloftet, fordeles kompensationen proportionelt med de ansøgte beløb.

Antal kompensationsansøgninger og det samlede ansøgte kompensationsbeløb et fortsat stigende. Kombinationen af dette og indførsel af udbetalingsloftet har bevirket, at foreninger, der flere år har modtaget kompensation, får udbetalt et markant lavere kompensationsbeløb end hidtil.

Med henblik på at sikre, at ordningen fortsat opfylder formålet, foreslås der med vedlagte udkast til ændring af bekendtgørelsen foretaget en ændring af, hvad der anses som privat indtægt i relation til beregningen af egenfinansieringsgraden. Da taxametertilskud og tilsvarende tilskud er beregnet til at dække blandt andet modtagerens udgifter til købsmoms, vil beløb modtaget som betaling for ydelser, hvortil der ydes sådanne tilskud, ikke længere vil blive anset for en privat indtægt.

Ændringerne er markeret i vedlagte udkast til bekendtgørelse, og vil have virkning for udbetaling af kompensation i 2015.

Bemærkninger til vedlagte udkast til bekendtgørelse bedes indsendt til

juraogsamfundsoekonomi@skm.dk og llj@skm.dk senest tirsdag den 6. januar 2015, kl 15.00.

Med venlig hilsen

**Lone Lau-Jensen**

Chefkonsulent

Moms, afgifter og Told